Τζατσίντο Φακέτι

Ο Τζατσίντο Φακέτι (ιταλικά: Giacinto Facchetti, 18 Ιουλίου 1942 – 4 Σεπτεμβρίου 2006) ήταν Ιταλός ποδοσφαιριστής. Θεωρούμενος ως ένας από τους καλύτερους αμυντικούς όλων των εποχών, ψηφίστηκε 42ος ποδοσφαιριστής του 20ού αιώνα στις εκλογές της IFFHS.

 Γεννημένος στο Τρεβίλιο, στην επαρχία του Μπέργκαμο (Λομβαρδία), ξεκίνησε την καριέρα του με τον σύλλογο της πατρίδας του, ως επιθετικός, λόγω του ρυθμού, του ισχυρού του σουτ και της τεχνικής του. Σύντομα παρατηρήθηκε από τον Ελένιο Ερέρα, τότε προπονητή της Ίντερ, ο οποίος τον ξεκίνησε στο πρωτάθλημα στα τέλη της περιόδου 1960–61 ως αμυντικό στα αριστερά.Έκανε το ντεμπούτο του στο σύλλογο στις 21 Μαΐου 1961, με νίκη 2–0 εκτός έδρας με τη Ρόμα. Η αλλαγή ρόλου αποδείχθηκε αποτελεσματική επιλογή, και τελικά εξελίχθηκε σε έναν από τους καλύτερους αμυντικούς του ιταλικού ποδοσφαίρου, σχηματίζοντας μια αξιοσημείωτη συνεργασία στην άμυνα με τους συμπατριώτες του. Το καινοτόμο τρόπο παιχνιδιού του Φακέτι ως ένας από τους πρώτους πλήρεις Ευρωπαίους αμυντικούς, συνδυάζοντας τη σκληρή άμυνα με την επιθετική πρωτοβουλία, έπαιξε βασικό ρόλο στο αμυντικό, αλλά αντι-επιθετικό σύστημα "κατενάτσιο" της ονομαζόμενης "μεγάλης Ίντερ" του Ερέρα που κυριάρχησε στο ιταλικό, ευρωπαϊκό και το παγκόσμιο ποδόσφαιρο στη δεκαετία του 1960. Ο Φακέτι ήταν σκληρός αμυντικός, δυσπροπέλαστος, ενώ κατάφερε επίσης να συνεισφέρει επιθετικά με πολλά γκολ και ασίστ. Πολύ καλός στο ψηλό παιχνίδι, ικανός και με τα δύο πόδια, με έξυπνες επιλογές στον αγωνιστικό χώρο και αξιοσημείωτη αντοχή και ταχύτητα, ήταν από τους κορυφαίους παίκτες τόσο στο σύλλογό του όσο και στην εθνική Ιταλίας. Κατείχε το ρεκόρ για τα περισσότερα γκολ σε μία αγωνιστική περίοδο της Σέριε Α από έναν αμυντικό, με 10 γκολ που σημειώθηκαν κατά την αγωνιστική περίοδο 1965–66.Με την Ίντερ κέρδισε τέσσερα πρωταθλήματα το 1963, 1965, 1966 και 1971, το Κύπελλο Ιταλίας το 1978, δύο Κύπελλα Πρωταθλητριών (1964, 1965) και δύο Διηπειρωτικά Κύπελλα το 1964 και 1965. Έχασε την ευκαιρία να γίνει ο πρώτος αμυντικός που κέρδισε τη Χρυσή Μπάλα, κατατασσόμενος στη δεύτερη θέση το 1965, έχοντας μια παραλίγο τριπλή νικητήρια χρονιά με την ομάδα εκείνη το έτος. Η Ίντερ κέρδισε το πρωτάθλημα και το Ευρωπαϊκό Κύπελλο, αλλά ηττήθηκε στον τελικό του Κυπέλλου Ιταλίας του 1965 από τη Γιουβέντους. Τα 59 γκολ του στο ιταλικό πρωτάθλημα τον καθιστούν τον πιο παραγωγικό αμυντικό στην ιστορία του ιταλικού πρωταθλήματος. Έκανε το ντεμπούτο του για την εθνική ομάδα της χώρας του στις 23 Μαρτίου 1963, με νίκη 1–0 σε προκριματικό του Κυπέλλου Εθνών Ευρώπης του 1964 απέναντι στην Τουρκία. Έφτασε τις 94 συμμετοχές (ένα ρεκόρ εκείνη την εποχή, που ξεπεράστηκε αργότερα από το Ντίνο Τζοφ). Ήταν αρχηγός της ομάδας συνολικά 70 φορές (για πρώτη φορά το 1966) και σημείωσε τρία γκολ μεταξύ 1963 και 1977. Αγωνίστηκε για τη χώρα του στα Παγκόσμια Κύπελλα του 1966, του 1970 και του 1974 κάνοντας συνολικά 12 εμφανίσεις. Ο Φακέτι ήταν αρχηγός της ιταλικής Εθνικής που κέρδισε το Κύπελλο Εθνών Ευρώπης του 1968, νικώντας στον τελικό τη Γιουγκοσλαβία με 2–0, ενώ συμπεριλήφθηκε στην καλύτερη ομάδα της διοργάνωσης. Συμπεριλήφθηκε επίσης στην καλύτερη ομάδα του Παγκοσμίου Κυπέλλου του 1970, όπου βοήθησε την ομάδα του να φτάσει στον τελικό, για να χάσει μόνο από τη Βραζιλία.Από τον Ιανουάριο του 2004 μέχρι το θάνατό του ήταν πρόεδρος της Ίντερ, ομάδας στην οποία αγωνίστηκε σε 634 επίσημους αγώνες και σημείωσε 75 τέρματα. Ο Φακέτι ονομάστηκε από τον Πελέ ως ένας από τους 125 σπουδαιότερους εν ζωή ποδοσφαιριστές, το 2004. Απεβίωσε το 2006 στο Μιλάνο, έπειτα από μακρά ασθένεια. Ίντερ Πρωτάθλημα Ιταλίας (4) : 1962–63 , 1964–65 , 1965–66 , 1970–71 Κύπελλο Ιταλίας : 1977–78 Ευρωπαϊκό Κύπελλο Πρωταθλητριών (2) : 1963–64 , 1964–65 Διηπειρωτικό Κύπελλο (2) : 1964 , 1965Ιταλία Ευρωπαϊκό Πρωτάθλημα : 1968 Καλύτερη ομάδα Ευρωπαϊκού Πρωταθλήματος : 1968 Καλύτερη ομάδα Παγκόσμιου Κυπέλλου : 1970 Χρυσή Μπάλα (Ballon d'Or) : δεύτερη θέση 1965 FIFA 100 IFFHS : 42ος καλύτερος ποδοσφαιριστής του 20ού αιώνα World Soccer περιοδικό : Οι 100 καλύτεροι ποδοσφαιριστές του 20ού αιώνα France Football περιοδικό : 100 καλύτεροι ποδοσφαιριστές στην ιστορία του Παγκοσμίου Κυπέλλου : 2018 Golden Foot "Football legends" : 2006 Προεδρικό βραβείο FIFA : 2006 Hall of Fame ιταλικού ποδοσφαίρου : 2015